Tapahobuste transportimine Euroopa Liidus (kirjalik deklaratsioon)
Juhataja
Tahan teavitada teid sellest, et täna, 24. veebruaril 2010 kirjutas Euroopa Parlamendi koosseisu enamus alla Elizabeth Lynne'i, Sidonia Elżbieta Jędrzejewska ja Carl Schlyteri esitatud kirjalikule deklaratsioonile 0054/2009 tapahobuste transportimise kohta Euroopa Liidus. Seega edastatakse see kodukorra artikli 123 lõike 4 kohaselt adressaatidele ja avaldatakse koos allakirjutanute nimedega 25. veebruari 2010. aasta istungil vastu võetud tekstina.
Täname deklaratsiooni esitajaid.
Elizabeth Lynne
deklaratsiooni esitaja. - Lugupeetud juhataja! Vajaliku allakirjutanute arvu saavutamine on suurepärane uudis. Aitäh kõigile selle kirjaliku deklaratsiooni allkirjastamise eest.
Juhataja
Tahan teile öelda, et mul ei olnud juhust deklaratsioonile alla kirjutada, aga ma olen valmis seda kohe tegema.
